Lav et referat af nedenstående tekst:

Tekst:
Midt i august slår TV2 Nord dørene op til det seneste skud på stammen af lokalredaktioner. Denne gang er det Aalborg, der får en afdeling af den regionale tv-station, som også har lokalredaktioner i Frederikshavn og Hobro. Redaktionen i Aalborg skal bemandes af de to reportere og videojournalister Malthe Birger Jensen og Jeppe Hostrup på skift. De to er begge ivrige triatleter, og de evner får de brug for i deres nye job. Redaktionen i Aalborg skal nemlig transportere sig rundt i storbyen på cykler og med alt nødvendigt TV-udstyr i en specialindrettet rygsæk. - Aalborg er helt central i TV2 Nords dækning af Nordjylland, og vi vil gerne være endnu bedre og endnu hurtigere til at komme rundt i alle hjørner af vores lokale storby. Men det kan være svært at komme hurtigt rundt i midtbyen - og ikke mindst at finde parkering. Derfor har vi fundet på det med cyklerne, både som en grøn og en praktisk løsning. En cykel kan komme rundt overalt - ofte hurtigere end en bil - og uden at udlede CO2, siger TV2 Nords direktør, Mikael Justesen. De to reportere får til opgave at lave alle typer indhold til TV2 Nords forskellige platforme - herunder ikke mindst livedækning ved begivenheder, der kalder på det. Tæt på erhvervslivet TV2 Nord kommer til at dele adresse med Erhverv Norddanmark - en erhvervsforening, der samler store dele af det aalborgensiske og nordjyske erhvervsliv i én organisation. Det ser Mikael Justesen nogle klare fordele i. - Vi har i forvejen et rigtig stærkt kildenet i Aalborg, men naboskabet med Erhverv Norddanmark, forventer vi, vil åbne for endnu flere historier fra erhvervslivet - men også, når det handler om uddannelse, forretnings- og restaurationsliv og ikke mindst gode menneskefortællinger, siger Mikael Justesen. Også Erhverv Norddanmark ser frem til det kommende naboskab. - I Erhverv Norddanmark har vi en central beliggende i centrum af Aalborg, og den base vil vi gerne stille til rådighed for dækning af større begivenheder, og særligt også, når det kan være med til at udbrede TV-dækningen af regionens begivenheder, siger direktør Kurt Bennetsen og tilføjer med et glimt i øjet: - De cyklende journalister kan måske også inspirere andre erhvervsfolk og mig selv til at tage det bæredygtige transportredskab mere i brug.

Referat:
ENG-bilen er byttet ud med en rygsæk og cykler, når den regionale tv-station åbner sin tredje lokalredaktion.